Διεθνές Κέντρο Μελετών Ευξείνου Πόντου

To Διεθνές Κέντρο Μελετών Ευξείνου Πόντου (ΔΙΚΕΜΕΠ) είναι ένα think-tank με έδρα την Αθήνα, που στόχο έχει την προώθηση της πολυμερούς συνεργασίας μεταξύ των χωρών της περιοχής της Μαύρης Θάλασσας καθώς επίσης και με άλλους διεθνείς εταίρους.

 Το Διεθνές Κέντρο Μελετών Ευξείνου Πόντου συστήθηκε ως Νομικό Πρόσωπο Ιδιωτικού Δικαίου με το άρθρο 50 παρ. 2 του Ν. 2594/1998 (ΦΕΚ 62 Α’) όπως τροποποιήθηκε από τα Προεδρικά Διατάγματα Αρ. 137 & 138, Εφημερίς της Κυβερνήσεως, αρ. φύλλου 119, τεύχος πρώτο, Απρίλιος 2000. Το Κέντρο αποτελεί συνδεδεμένο όργανο του διακυβερνητικού Οργανισμού Οικονομικής Συνεργασίας Ευξείνου Πόντου (ΟΣΕΠ) και ως εκ τούτου ανήκει στη θεσμική οικογένεια του Οργανισμού. Το ΔΙΚΕΜΕΠ δημιουργήθηκε αρχικά με σκοπό να συμβάλει, μέσω της πολιτικά εφαρμόσιμης έρευνας και συμβουλευτικών δράσεων, στην επίτευξη των στόχων του ΟΣΕΠ και εξακολουθεί να ενεργεί ως το επίσημο think-tank του Οργανισμού Οικονομικής Συνεργασίας Ευξείνου Πόντου. Εκτός από τα καθήκοντα που του έχουν ανατεθεί από τον ΟΣΕΠ, το Κέντρο αναπτύσσει με δική του πρωτοβουλία συμπληρωματικές δραστηριότητες στοχεύοντας στην ενίσχυση της πολυμερούς συνεργασίας στην ευρύτερη περιοχή της Μαύρης Θάλασσας. Εν προκειμένω, το ΔΙΚΕΜΕΠ δίνει έμφαση στις σχέσεις με την Ευρωπαϊκή Ένωση. Μέσω των δραστηριοτήτων του, το Διεθνές Κέντρο Μελετών Ευξείνου Πόντου στοχεύει στην ενθάρρυνση της πολυμερούς συνεργασίας μεταξύ των κρατών μελών του ΟΣΕΠ καθώς και με λοιπούς διεθνείς φορείς.Ως ανεξάρτητο ερευνητικό κέντρο κατάρτισης το Διεθνές Κέντρο Μελετών Ευξείνου Πόντου διεξάγει πολιτικά εφαρμόσιμη έρευνα και επιδιώκει την παραγωγή και προαγωγή τεχνογνωσίας τόσο εντός της περιοχής της Μαύρης Θάλασσας όσο και εκτός των ορίων της.Ως συνδεδεμένο όργανο του ΟΣΕΠ στόχος του είναι να ανταποκριθεί με τον καλύτερο δυνατό τρόπο στον θεσμικό του ρόλο και να εκπληρώσει τα καθήκοντα που του έχουν ανατεθεί πραγματοποιώντας έρευνες, καταθέτοντας πολιτικές προτάσεις και τέλος συντονίζοντας άλλες δραστηριότητες.Το 2008 επανεξετάζοντας την εικόνα του με αφορμή τα δέκα χρόνια λειτουργίας του το ΔΙΚΕΜΕΠ υιοθέτησε το σύνθημα “Promoting Synergies Across Regions” («Προάγοντας Περιφερειακές Συνέργιες»). Το Κέντρο είτε ως θεσμικό όργανο του ΟΣΕΠ, είτε ως ανεξάρτητο ίδρυμα κατάρτισης πραγματοποιεί ερευνητικές εργασίες και πολιτικά εφαρμόσιμες μελέτες. Χωρίς να υπάρχει περιορισμός σε ό,τι αφορά το θεματικό του πεδίο, το ΔΙΚΕΜΕΠ έχει εστιάσει μέχρι τώρα στις ακόλουθες θεματικές: σχέσεις ΟΣΕΠ – ΕΕ ασφάλεια / σταθερότητα ενέργεια χρηστή διακυβέρνηση και θεσμική ανανέωση συγκριτικές μελέτες σε επίπεδο περιφερειακής συνεργασίας συνεργασία στους τομείς της επιστήμης και τεχνολογίας οικονομική ανάπτυξηΗ ερευνητική υποστήριξη στα προαναφερθέντα θέματα πραγματοποιείται είτε από την ομάδα του ΔΙΚΕΜΕΠ είτε από εξωτερικούς εμπειρογνώμονες ή/ και σε συνεργασία και με άλλους οργανισμούς, ενώ τα αποτελέσματα που προκύπτουν από τις μελέτες αξιοποιούνται σε μια σειρά δραστηριοτήτων του Κέντρου όπως τα προγράμματάτου, οι εκδόσεις, οι εκδηλώσεις και οι συμβουλευτικές δράσεις. Ετήσιο Συνέδριο ΔΙΚΕΜΕΠ: Διεθνές φόρουμ συζητήσεων μεταξύ ερευνητών, πολιτικών ιθυνόντων και αναλυτών για επίκαιρα θέματα που αφορούν στις εξελίξεις της περιοχής της Μαύρης Θάλασσας. Ετήσια Διάλεξη ΔΙΚΕΜΕΠ: Ανοιχτή προς το κοινό εκδήλωση με προσκεκλημένους εξειδικευμένους ομιλητές, οι οποίοι μοιράζονται τις απόψεις τους σε θέματα που αφορούν την ευρύτερη περιοχή της Μαύρης Θάλασσας. Διεθνές Συμπόσιο Ευξείνου Πόντου: Ξεκίνησε το 2008 με στόχο τη δημιουργία ενός πολυπολιτισμικού φόρουμ μελέτης, διαλόγου και δικτύωσης νέων επαγγελματιών από την ευρύτερη περιοχή της Μαύρης Θάλασσας, τα κράτη μέλη της ΕΕ, την Αμερική και την Κεντρική Ασία. Οι συμμετέχοντες παρακολουθούν ένα πρόγραμμα διαδραστικών σεμιναρίων και εργαστηρίων, σε θέματα που σχετίζονται γύρω από την περιοχή του Ευξείνου Πόντου με την καθοδήγηση και συμμετοχή επιφανών ομιλητών. Black Sea Research Network (Ερευνητικό Δίκτυο Μαύρης Θάλασσας): Διεπιστημονικό σύστημα ιδρυμάτων έρευνας που στόχο έχει να ενθαρρύνει τη συνεργασία και τις συντονισμένες δράσεις μέσα από κοινά προγράμματα, τη συνένωση πόρων και τη διασπορά γνώσης και ορθών πρακτικών στην ευρύτερη περιοχή του Ευξείνου Πόντου. Task Force on a Joint Black Sea Strategy (Ομάδα εργασίας για μια κοινή στρατηγική για τη Μαύρη Θάλασσα): Διεθνής ομάδα εμπειρογνωμόνων με σκοπό τη δημιουργία μιας κοινής στρατηγικής για την ανάπτυξη της περιοχής της Μαύρης Θάλασσας που εστιάζει κυρίως στην ασφάλεια και τους κοινωνικοοικονομικούς παράγοντες. ΔΙΚΕΜΕΠ Outreach Programme: Σειρά από ανοιχτές ή κλειστές συζητήσεις για θέματα περιφερειακής πολιτικής με τη συμμετοχή εμπειρογνωμόνων και εμπλεκόμενων φορέων. Εκτός από τα τρέχοντα προγράμματά του, το ΔΙΚΕΜΕΠ αναλαμβάνει επίσης έργα συγκεκριμένης χρονικής διάρκειας τα οποία υλοποιούνται με τη συνεργασία διεθνών εταίρων. Για τα συγκεκριμένα προγράμματα συνήθως λαμβάνεται εξωτερική χρηματοδότηση. Το Κέντρο έχει συμμετάσχει και σε μια σειρά από συγχρηματοδοτούμενα προγράμματα της Ευρωπαϊκής Ένωσης που στόχο έχουν την προώθηση της συνεργασίας στους τομείς της επιστήμης και της τεχνολογίας. S&T International Cooperation Network for Eastern European and Central Asian Countries (IncoNet EECA) - Δίκτυο Διεθνούς Συνεργασίας μεταξύ της Ευρωπαϊκής Ένωσης, της Ανατολικής Ευρώπης και της Κεντρικής Ασίας στον τομέα της επιστήμης και της τεχνολογίας: εν εξελίξει S&T International Cooperation Network for Central Asian and South Caucasus Countries (IncoNet CA/SC) - Δίκτυο Διεθνούς Συνεργασίας μεταξύ της Ευρωπαϊκής Ένωσης, της Κεντρικής Ασίας και του Νοτίου Καυκάσου στον τομέα της επιστήμης και της τεχνολογίας: εν εξελίξει Black Sea ERA-Net (BS-ERA.NET) - Πρόγραμμα δικτύωσης με στόχο την ενσωμάτωση των χωρών της περιοχής της Μαύρης Θάλασσας στον Ευρωπαϊκό Χώρο Έρευνας: εν εξελίξει Action Plan in Science and Technology for the Black Sea region (Action Plan-BS) - Σχέδιο δράσης στον τομέα της έρευνας και της τεχνολογίας για την ευρύτερη περιοχή της Μαύρης Θάλασσας: έχει ολοκληρωθεί Research Potential of the Black Sea countries (BS-ResPot) - Καταγραφή του ερευνητικού δυναμικού των χωρών της Μαύρης Θάλασσας και των δυνατοτήτων ανάπτυξης συνεργασιών σε περιφερειακό και ευρωπαϊκό επίπεδο: έχει ολοκληρωθεί Επιπλέον προγράμματα: Commission on the Black Sea (Επιτροπή για τον Εύξεινο Πόντο): Η Επιτροπή για τον Εύξεινο Πόντο είναι μια πρωτοβουλία που αποσκοπεί στο να δημιουργηθεί ένα κοινό όραμα και μία κοινή στρατηγική για την περιοχή του Ευξείνου Πόντου εισηγούμενη πολιτικές προτάσεις στους υπεύθυνους φορείς. EU-Black Sea Observatory (Παρατηρητήριο ΕΕ - Μαύρης Θάλασσας): Παρακολούθηση και ανάλυση των πολιτικο-οικονομικών εξελίξεων στην περιοχή της Μαύρης Θάλασσας μέσω της πολιτικά προσανατολισμένης έρευνας, παρακολούθησης της διεθνούς ειδησεογραφίας και άλλων σχετικών δραστηριοτήτων δίνοντας έμφαση στις πολιτικές της ΕE στην περιοχή. Το ΔΙΚΕΜΕΠ εκδίδει τις ακόλουθες σειρές : Κείμενα Πολιτικής Ξενοφών: Εκτενείς πολιτικές μελέτες εκ των οποίων κάποιες είναι διαθέσιμες και στην ελληνική γλώσσα από τον εκδοτικό οίκο Παπαζήση(Αθήνα). ICBSS Policy Briefs: Ηλεκτρονική έκδοση με σχόλια και αναλύσεις σε επίκαιρα ζητήματα. Black Sea Monitor: Επισκόπηση των εξελίξεων στην περιοχή της Μαύρης Θάλασσας.Επιπρόσθετα, το ΔΙΚΕΜΕΠ τακτικά δημοσιεύει βιβλία καθώς επίσης και άλλες εκδόσεις, ενώ η ομάδα του Κέντρου συνεισφέρει με άρθρα σε συλλογικούς τόμους, περιοδικά και σε λοιπά ηλεκτρονικά και έντυπα μέσα. Οι εκδόσεις του ΔΙΚΕΜΕΠ διατίθενται δωρεάν ηλεκτρονικά μέσω της ιστοσελίδας του, ενώ είναι διαθέσιμα και σε έντυπη μορφή στη βιβλιοθήκη του Κέντρου. Το ΔΙΚΕΜΕΠ ως think-tank παράγει πολιτικά προσανατολισμένη έρευνα σε εξειδικευμένους τομείς με σκοπό να προσφέρει στους ιθύνοντες πληροφορίες και πορίσματα για την τεκμηριωμένη λήψη αποφάσεων. Με την ιδιότητά του ως θεσμικό όργανο του ΟΣΕΠ το ΔΙΚΕΜΕΠ συμμετέχει στις διαβουλεύσεις του Οργανισμού Οικονομικής Συνεργασίας Ευξείνου Πόντου (ΟΣΕΠ), ασκώντας κυρίως συμβουλευτικό ρόλο. Εκτελώντας συγκεκριμένες οδηγίες συμμετέχει σε διάφορες ομάδες εργασίας και καταθέτει προτάσεις πολιτικής. Το ΔΙΚΕΜΕΠ διοικείται από Διοικητικό Συμβούλιο διεθνούς σύστασης, το οποίο απαρτίζεται από υψηλόβαθμους εκπροσώπους και από τα 12 κράτη μέλη του ΟΣΕΠ. Επιπλέον, στο συμβούλιο συμμετέχουν ο Γενικός Γραμματέας της Μόνιμης Διεθνούς Γραμματείας του ΟΣΕΠ (PERMIS), ο Γενικός Διευθυντής του ΔΙΚΕΜΕΠ, ο Αναπληρωτής Γενικός Διευθυντής του ΔΙΚΕΜΕΠ και τρεις προσωπικότητες διεθνούς κύρους.Ο Γενικός Διευθυντής του ΔΙΚΕΜΕΠ επικουρούμενος από τον Αναπληρωτή Γενικό Διευθυντή έχει τη συνολική εποπτεία της ομάδας του Κέντρου που αποτελείται από 10-15 άτομα καθώς επίσης και από εξειδικευμένους εξωτερικούς συνεργάτες. Το κέντρο έχει καθιερώσει ένα δίκτυο διεθνών συνεργατών μεταξύ των οποίων συμπεριλαμβάνονται και οι ακόλουθοι «ειδικοί εταίροι»: Περιοδικό “The Bridge” Economic Policy Research Foundation of Turkey (TEPAV) EU-Russia Centre European Studies Institute – Moscow State Institute of International Relations Harvard Black Sea Security Program Αρχειοθετήθηκε 2009-11-10 στο Wayback Machine. Ελληνικό Ίδρυμα Ευρωπαϊκής και Εξωτερικής Πολιτικής (ΕΛΙΑΜΕΠ) International Relations and Security Network (ISN) Istanbul Bilgi University – European Institute Οι πόροι για τη λειτουργία και την ανάπτυξη του ΔΙΚΕΜΕΠ παρέχονται από την Ελληνική Κυβέρνηση. Επιπλέον πόροι εξασφαλίζονται από ερευνητικά συμβόλαια, χορηγίες, εθελοντικές συνεισφορές από τα κράτη μέλη του ΟΣΕΠ καθώς και από άλλες πηγές. Επίσημη ιστοσελίδα του ΔΙΚΕΜΕΠ Επίσημη ιστοσελίδα του ΟΣΕΠ Commission on the Black Sea Αρχειοθετήθηκε 2012-10-09 στο Wayback Machine. S&T International Cooperation Network for Eastern European and Central Asian Countries Black Sea ERA-Net Black Sea Trade and Development Bank